Nastavenie SSL

%brandDTD; ]>

# Nastavenia SSL

Táto kapitola popisuje nastavenia predvolieb pre SSL.

V tejto kapitole:

- Súkromie a bezpečnosť - SSL

## Súkromie a bezpečnosť - SSL

Táto kapitola popisuje používanie panela nastavení SSL. Ak chcete zobraziť tento panel, postupujte nasledovne:

1. Otvorte ponuku &brandShortName; Upraviť a vyberte položku Možnosti.
2. V sekcii Súkromie a bezpečnosť kliknite na podkategóriu SSL. (Ak nevidíte žiadnu podkategóriu, dvojitým kliknutím na položku Súkromie a bezpečnosť zobrazíte ich zoznam.)

### Verzie protokolu SSL

Protokol SSL (The Secure Sockets Layer) definuje pravidlá obojstranného overovania medzi webovou stránkou a prehliadačom a šifrovanie údajov, ktoré si navzájom vymieňajú. Protokol TLS (The Transport Layer Security) je štandard IETF založený na SSL. TLS 1.0 je vlastne SSL 3.1.

V predvolenom stave sú tieto políčka označené, aby bola zaručená funkčnosť prehliadača so staršími aj novšími webovými servermi:

- Povoliť SSL 3.0: umožňuje webovým serverom podporujúcim SSL 3.0 spolupracovať s prehliadačom.
- Povoliť TLS 1.0: umožňuje webovým serverom podporujúcim TLS 1.0 využívať jeho výhody.

Dôležitá poznámka TLS: Niektoré webové servery nepodporujú SSL korektne a nedokážu komunikovať prostredníctvom TLS. Tieto servery sú známe ako netolerantné k TLS.

Ak je označená možnosť Povoliť TLS 1.0, prehliadač sa pokúsi použiť protokol TLS pri nadväzovaní zabezpečených spojení so serverom. Ak podobné spojenie zlyhá, pretože server je netolerantný k TLS, prehliadač použije SSL 3.0 (ak je povolené).

### Upozornenia SSL

To, či stránka, ktorú práve prehliadate, používa zabezpečené pripojenie k severu, zistíte jednoducho. Ak je pripojenie zabezpečené, ikona zámku v pravom dolnom rohu okna prehliadača je zobrazuje zamknutý zámok. Ak pripojenie zabezpečené nie je, zámok je odomknutý.

Ak chcete, aby sa zobrazovali ďalšie upozornenia, môžete si ich nastaviť v paneli nastavení SSL. Pre niektorých ľudí môžu byť tieto upozornenia otravné.

Ak chcete aktivovať zobrazovanie týchto upozornení, označte nasledujúce polia:

- Načíta zašifrovanú stránku: Toto upozornenie vyberte vtedy, keď chcete byť upozornený pri načítavaní zašifrovanej stránky.
- Opustí zašifrovanú stránku: Toto upozornenie vyberte vtedy, keď chcete byť upozornený pri opustení stránky, ktorá podporuje šifrovanie a prechádzate na stránku, ktorá ho nepodporuje.
- Odošle vyplnený formulár z nezašifrovanej stránky na nezašifrovanú stránku: Toto upozornenie vyberte vtedy, keď chcete byť upozornený na odosielanie údajov cez nezabezpečené pripojenie. Ak posielate informácie cez nezabezpečené pripojenie, ktokoľvek môže jednoducho tieto údaje prečítať.
- Zobrazí stránku so zmiešaným zašifrovaným/nezašifrovaným obsahom: Toto upozornenie vyberte vtedy, keď chcete byť upozornený pri prehliadaní stránky, ktorá obsahuje nezašifrovaný obsah.

Definície: autentifikácia, šifrovanie, certifikát.

Ďalšie informácie o šifrách a šifrovaní nájdete v nasledujúcich dokumentoch online:

- Introduction to Public-Key Cryptography
- Introduction to SSL
- Encryption Technologies Available in NSS 3.11.